Győr Megyei Jogú Város Önkormányzata Városstratégiai Bizottságának pályázati felhívása !

Győr Megyei Jogú Város Közgyűlése a városkép helyi védelméről, továbbá egyes építési előírásokról a  10/1997.(IV.1.) Ök. számú rendeletet alkotta.

A rendelet 10. § /3/ bekezdésének előírása szerint a helyi egyedi védelem alatt álló épületek, továbbá a gyárvárosi védett területen lévő épületek felújításához, jó karban tartásához, megóvásához, állagának megőrzéséhez az éves költségvetési rendeletben meghatározott költségvetési keretből - a Városi Főépítész szakmai véleményének meghallgatásával - a Városstratégiai Bizottság önkormányzati támogatást adhat, illetve 250.000 Ft –os támogatási összeg felett javaslatot tehet a Közgyűlésnek a támogatás megítélésére.

Pályázat csak építészeti célokra vehető igénybe.

A pályázatot (támogatási kérelmet) Győr Megyei Jogú Város Polgármesteri Hivatala Stratégiai-városfejlesztési Osztályán beszerezhető formanyomtatvány kitöltésével kell benyújtani.

A kérelemhez csatolandó mellékletek:

· jogerős, végrehajtható építési engedély + 1 pld. engedélyezett terv és műszaki leírás ( a tervezett munka építési engedélyhez kötöttségét előzetesen egyeztetni kell a Győr M.J. Város Polgármesteri Hivatal Építéshatósági  Osztályával)

· legalább 3 különböző vállalkozótól kapott részletes árajánlat (befejezéskor számla)

· Az ingatlanról 1 pld., 9o napnál nem régebbi tulajdoni lap másolat

Pályázni lehet a tervezett munka megkezdése előtt és a munka elvégzése után is, azonban a  támogatás kifizetése csak a munka elvégzése után, igazolt számla alapján lehetséges. 

A pályázat elbírálására 2007. december 30-ig  sor kerül.

A pályázat benyújtásának határideje :  2007.  november 01.

A pályázókat a bírálat megtörténte után a Városstratégiai Bizottság 15 napon belül írásban értesíti.

A pályázattal kapcsolatos részletes felvilágosítás, a helyi védelem alatt álló épületek listájáról információ adása, a  pályázat leadása, Győr M .J. Város PH. Stratégiai-városfejlesztési Osztályán /Győr, Városház tér 1. II. em. 53.sz.helyiségben Molnár Ádámnál/ történik. (tel.: 500-134) 

Győr, 2007. 04.10.

                                                                                     Dr. Dézsi Csaba András sk.

                                                                       Győr Megyei Jogú Város  Önkormányzata

                                                                           Városstratégiai Bizottság Elnöke

